

REPUBLIKA HRVATSKA

Varaždinska županija

OPĆINA VINICA

Jedinstveni upravni odjel

Sukladno člancima 28. i 29. Zakona o službenicima i namještenicima u lokalnoj i područnoj (regionalnoj ) samoupravi („Narodne novine“ broj 86/08., 61/ 11., 4/18. i 112/19.) na web stranici Hrvatskog zavoda za zapošljavanje dana 21.listopada 2022. objavljen je oglas za radno mjesto „Viši stručni suradnik/ica za opće i upravno-pravne poslove“ 1 izvršitelj/ica na određeno vrijeme, do povratka naposao duže vrijeme odsutne službenice.

Prijave na natječaj podnose se u roku od 8 dana od dana objave Oglasa.

**UPUTE I OBAVIJESTI KANDIDATIMA**

**1. Opis poslova radnog mjesta**

VIŠI STRUČNI SURADNIK/ICA ZA OPĆE I UPRAVNO PRAVNE POSLOVE

OPIS POSLOVA

|  |  |
| --- | --- |
| Poslovi radnog mjesta | % |
| Izrađuje nacrt i prijedloge općih akata, sporazuma, ugovora i sl. | 15 |
| Vodi upravni postupak i donosi rješenja u upravnom postupku, izrađuje rješenja o razrezu i naplati javnih komunalnih davanja, vodi registre i provodi izmjene u registru obveznika javnih davanja | 15 |
| Sudjeluje u postupcima javne i jednostavne nabave, izradi planova nabave, registra ugovora i sl. te priprema i predlaže sklapanje ugovora o nabavi ugovora te priprema i predlaže sklapanje ugovora o nabavi | 10 |
| Priprema i provodi postupke javnih natječaja i javnih nadmetanja u komunalnoj djelatnosti te koncesija i dr. | 5 |
| Sudjeluje u pripremi i prijavi projekata na nacionalne natječaje te na natječaje za korištenje sredstava EU fondova | 5 |
| Vodi i ažurira potrebne evidencije i registre (imovine, komunalne infrastrukture, potpora i druge utvrđene propisima, vodi registar odluka Općinskog vijeća | 15 |
| Obavlja poslove zaprimanja obavijesti o nepravilnostima i sumnjama na prijevaru te sudjeluje u izradi izvješća | 5 |
| Sudjeluje u pripremi predmeta vezanih uz naplatu potraživanja, priprema i obrađuje podatke za ovrhu javnih prihoda, i surađuje sa ostalim službenicima koji vode postupak naplate dugovanja | 10 |
| Izrađuje zaključke načelnika i Općinskog vijeća, vodi zapisnike javnih rasprava u postupku donošenja prostornih planova i drugih javnih rasprava iz djelokruga općinskih tijela | 10 |
| Prati i proučava propise s područja djelovanja JLS | 5 |
| Obavlja i druge poslove prema potrebi | 5 |

**2. Stručno znanje**:

magistar struke ili stručni specijalist javne uprave ili pravnog smjera ili drugog odgovarajućeg smjera

- najmanje 1 godina iskustva na odgovarajućim poslovima

- položen državni stručni ispit

**Standardna mjerila**  **za radno mjesto :**

- stupanj složenosti uključuje stalne složenije upravne i stručne poslove

- stupanj samostalnosti uključuje obavljanje poslova uz redoviti nadzor i upute nadređenog službenika

-stupanj odgovornosti uključuje odgovornost za materijalne resurse s kojima službenik radi te pravilnu primjenu utvrđenih postupaka i metoda rada

-stupanj stručnih komunikacija uključuje komunikaciju unutar ustrojstvene jedinice te povremenu komunikaciju s vanjskim tijelima radi prikupljanja ili razmjene informacija

Ostala znanja i vještine :

* poznavanje jednog stranog jezika
* poznavanje rada na računalu

Na oglas se može javiti i kandidat koji nema položen državni ispit pod uvjetom da posjeduje potrebno radno iskustvo na odgovarajućim poslovima, uz obvezu polaganja državnog ispita u roku od godine dana od dana prijama u službu.

U službu ne može biti primljen kandidat za čiji prijam postoje prepreke u smislu članaka 15. i 16. Zakona o službenicima u lokalnoj i područnoj (regionalnoj) samoupravi.

Kandidat koji ima pravo prednosti kod prijma u službu prema posebnom zakonu, dužan se u prijavi na natječaj pozvati na to pravo i ima prednost u odnosu na ostrale kandidate pod jednakim uvjetima.

**3. Opći uvjeti**

- punoljetnost

- hrvatsko državljanstvo

- zdravstvenu sposobnost za obavljanje poslova radnog mjesta za koje se osoba prima

Uz pismenu prijavu kandidati obavezno prilažu:

* životopis
* presliku dokaza o ispunjavanju uvjeta : magistar struke ili stručni specijalist javne uprave ili prava ili drugog odgovarajućeg smjera
* presliku osobne iskaznice ili putovnice i domovnice
* elektronički zapis ili potvrda o podacima evidentiranim u bazi podataka HZMO
* potvrdu ili drugi odgovarajući dokaz o radnom iskustvu na traženim poslovima (npr. ugovor o radu, rješenje o rasporedu, potvrdu poslodavca i sl.)
* preslik uvjerenja nadležnog suda da se protiv kandidata ne vodi kazneni postupak ( ne starije od 6 mjeseci)
* izjavu da za prijam u službu ne postoje zapreke iz čl. 15. i 16. Zakona o službenicima i namještenicima u lokalnoj i područnoj (regionalnoj) samoupravi

- presliku svjedodžbe o položenom državnom stručnom ispitu

**4.Podaci o plaći**

Plaća je određena Zakonom o plaćama u lokalnoj i područnoj (regionalnoj samoupravi („Narodne novine“ broj 28/10.)

Osnovnu bruto plaću čini umnožak koeficijenta složenosti poslova radnog mjesta na koje je namještenik/ica raspoređen, a koji iznosi 1,90 i osnovice za izračun plaće u iznosu od 5.000,00 kn uvećano za 0,5 % za svaku navršenu godinu radnogstaža.

**5. Testiranje kandidata**

Za kandidate prijavljene na natječaj koji ispunjavaju propisane uvjjete natječaja provesti će se testiranje u skladu s Zakonom o službenicima i namještenicima u lokalnoj i područnoj (regionalnoj) samoupravi.

Pitanja kojima se provodi provjera znanja, sposobnosti i vještina bitnih za obavljanje poslova radnog mjesta za koje je objavljen natječaj odnose se na poznavanje osnova ustavnog poretka RH, lokalne i područne (regionalne) samouprave, proračuna i proračunskog računovodstva, a temelje se na slijedećim propisima:

* Ustav Republike Hrvatske (“Narodne novine” broj 56/09., 135/97., 8/98., 113/00., 124/00., 28/01., 41/01., 55/01., 76/10., 85/10. i 5/14.)
* Zakon o lokalnoj i područnoj (regionalnoj) samoupravi “Narodne novine” broj 33/01.,60/01., 129/05., 109/07., 125/08., 36/09., 150/11., 144/12., 19/13., 137/15. , 123/17.,98/19. i 144/20.)
* Zakon o financiranju jedinica lokalne i područne (regionalne) samouprave (“Narodne novine” broj 127/17. i 138/20.)
* Zakon o službenicima i namještenicima u lokalnoj i područnoj (regionalnoj) samopuravi („Narodne novine“ broj 86/08, 61/11,4/18 i 12/19.)
* Zakon o općem upravnom postupku („Narodne novine“ 47/09.)
* Opći porezni zakon(„Narodne novine“ broj 115/16, 106/18, 121/19., 32/20. i 42/20.)
* Zakon o proračunu („Narodne novine“ 87/08., 136/12.i 15/15.)
* Zakon o lokalnim porezima („Narodne novine“ broj 115/16. i 101/17.)
* Zakon o javnoj nabavi ( „Narodne novine“ broj 120/16. i 144/22.) i podzakonski propisi
* Zakon o komunalnom gospodarstvu („Narodne novine“ broj 68/18., 110/18. i 32/20.)

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz natječaja.

**6.Pravila i postupak testiranja**

Po dolasku na provjeru znanja od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrati će se da je povukao prijavnu na natječaj.

Po utvrđivanju identiteta, kandidatima će biti podijeljena pitanja za provjeru znanja, a pismena provjera znanja traje 60 minuta. Kandidati su dužni pridržavati se utvrđenog vremena i rasporeda testiranja.

Za vrijeme provjere znanja i sposobnosti nije dopušteno :

* koristiti se literaturom ili bilješkama
* koristiti mobitel ili druga komunikacijska sredstva
* napuštati prostoriju u kojoj se obavlja provjera
* razgovarati sa ostalim kandidatima niti ih na bilo koji način ometati u radu

Kandidati koji se budu ponašali neprimjereno ili prekrše jedno od navedenih pravila, udaljiti će se s testiranja, a njihov rezultat neće se bodovati.

Za odgovore u testu provjere znanja dodjeljuje se od 1 do 10 bodova. Smatra se da su kandidati zadovoljili ako su ostvarili najmanje 50 % bodova od maksimalnog broja bodova.

Kandidati koji su uspješno prošli provjeru znanja, pristupiti će na razgovor s Povjerenstvom za provedbu natječaja.

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad. Rezultati intervjua boduju se na isti način kao i testiranje.

Kandidati koji su pristupili testiranju imaju pravo uvida u rezultate provedenog postupka. Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Povjerenstvo dostavlja pročelniku Izvješće o provedenom postupku, a pročelnik donosi rješenje o prijmu u službu odabranog kandidata koje će biti dostavljeno svim kandidatima pijavljenim nanatječaj.

Uvjerenje/potvrdu o zdravstvenoj sposobnosti izabrani kandidat dostavlja po obavijesti o izboru, a prije donošenja rješenja o prijmu u službu.

Poziv za prethodnu provjeru znanja i sposobnosti kandidatima koji ispunjavaju formalne uvjete bit će objavljen najmanje 5 dana prije održavanja provjere na web stranici Općine Vinica [www.vinica.hr](http://www.vinica.hr) i na oglasnoj ploči Općine Vinica.